               EURÓPSKA KOMISIA
            V Bruseli14. 7. 2015
            COM(2015) 336 final
            Návrh
            ROZHODNUTIE EURÓPSKEHO PARLAMENTU A RADY
            o uvoľnení prostriedkov z Európskeho fondu na prispôsobenie sa globalizácii (žiadosť z Belgicka – EGF/2015/003 BE/Ford Genk)

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 24. marca 2015 belgické orgány predložili žiadosť EGF/2015/003 BE/Ford Genk o finančný príspevok z EGF v dôsledku prepúšťania
                  2
                v spoločnosti Ford Genk a u 11 dodávateľov alebo nadväzujúcich výrobcov v Belgicku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2015/003 BE/Ford Genk

                        Členský štát

                        Belgicko

                        Príslušný(-é) región(-y) (úroveň NUTS 2)

                        BE 22 (Limburg)

                        Dátum podania žiadosti

                        24. marec 2015

                        Dátum potvrdenia prijatia žiadosti

                        7. apríl 2015

                        Dátum žiadosti o dodatočné informácie

                        7. apríl 2015

                        Termín na poskytnutie dodatočných informácií

                        19. máj 2015

                        Termín na dokončenie posúdenia

                        11. august 2015

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Ford Genk

                        Počet dotknutých podnikov

                        12

                        Odvetvie(-a) ekonomickej činnosti

                        (divízia NACE Rev. 2)
                           3

                        Divízia 29 („Výroba motorových vozidiel, prívesov a návesov“)

                        Počet pobočiek, dodávateľov a nadväzujúcich výrobcov

                        11

                        Referenčné obdobie (štyri mesiace):

                        od 1. septembra 2014 do 31. decembra 2014

                        Počet prepustených pracovníkov počas referenčného obdobia (a)

                        4 881

                        Počet prepustených pracovníkov alebo prípadov ukončenia činnosti pred referenčným obdobím alebo po ňom (b)

                        230

                        Celkový počet prepustených pracovníkov (a + b)

                        5 111

                        Celkový počet oprávnených prijímateľov

                        5 111

                        Celkový počet dotknutých prijímateľov

                        4 500

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        10 127 607

                        Rozpočet na vykonávanie EGF
                           4
                         (v EUR)

                        320 000

                        Celkový rozpočet (v EUR)

                        10 447 607

                        Príspevok z EGF (60 %) (v EUR)

                        6 268 564

               POSÚDENIE ŽIADOSTI

               Postup

               4.Belgické orgány podali žiadosť EGF/2015/003 BE/Ford Genk 24. marca 2015, t. j. do 12 týždňov odo dňa, keď boli splnené kritériá zásahu stanovené v článku 4 nariadenia EGF. Komisia potvrdila prijatie žiadosti 7. apríla 2015, t. j. do dvoch týždňov od jej predloženia, a v ten istý deň požiadala belgické orgány o dodatočné informácie. Tieto dodatočné informácie boli poskytnuté do 6 týždňov. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 11. augusta 2015.

               Oprávnenosť žiadosti

               Príslušné podniky a prijímatelia

               5.Žiadosť sa týka 5 111 pracovníkov prepustených v spoločnosti Ford Genk a u 11 dodávateľov a nadväzujúcich výrobcov. Hlavný podnik pôsobil v ekonomickom odvetví zaradenom v rámci klasifikácie NACE Rev. 2 do divízie 29 („Výroba motorových vozidiel, prívesov a návesov“). K prepúšťaniu v hlavnom podniku došlo prevažne v regióne na úrovni NUTS
                  5
                2, Limburg (BE 22).

                        Podniky a počet prepustených pracovníkov počas referenčného obdobia

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        Celkový počet podnikov: 12

                        Celkový počet prepustených pracovníkov:

                        4 881

                        Celkový počet samostatne zárobkovo činných osôb, ktoré ukončili svoju činnosť:

                        0

                        Celkový počet oprávnených pracovníkov a samostatne zárobkovo činných osôb:

                        4 881

               Kritériá zásahu

               6.Belgické orgány predložili žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.

               7.Referenčné obdobie štyroch mesiacov trvalo od 1. septembra 2014 do 31. decembra 2014.

               8.Počet prepustených pracovníkov počas referenčného obdobia:

               –3 701 pracovníkov prepustených v spoločnosti Ford Genk,

               –1 180 pracovníkov prepustených u 11 dodávateľov spoločnosti Ford Genk a nadväzujúcich výrobcov.

               Stanovenie počtu prepustených pracovníkov a prípadov ukončenia činnosti

               9.Počet prepustených pracovníkov počas referenčného obdobia sa vypočítal takto:

               –u 4 858 pracovníkov na základe dátumu individuálnej výpovede zo strany zamestnávateľa, ktorou pracovníka prepúšťa alebo ukončuje jeho pracovný pomer,

               –u 23 pracovníkov na základe dátumu ukončenia pracovného pomeru de facto alebo uplynutia lehoty, na ktorú bol uzavretý.

               Oprávnení prijímatelia

               10.Okrem už uvedených pracovníkov sú oprávnenými prijímateľmi aj 230 pracovníci prepustení pred referenčným obdobím štyroch mesiacov alebo po ňom. Všetci títo pracovníci boli prepustení po všeobecnom oznámení o plánovanom prepúšťaní 22. októbra 2012. Je možné stanoviť jasnú príčinnú súvislosť s udalosťou, ktorá spôsobila prepúšťanie počas referenčného obdobia.

               11.Celkový počet oprávnených prijímateľov je preto 5 111.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               12.V snahe stanoviť súvislosť medzi prepúšťaním a vážnymi zmenami v štruktúre svetového obchodu v dôsledku globalizácie belgické orgány tvrdia, že európsky automobilový priemysel za posledné desaťročie stratil značný podiel na trhu. Výroba osobných automobilov v EÚ-27 klesla medzi rokmi 2007 a 2012 o 14,6 %. V tom istom období sa podiel Číny na trhu v odvetví výroby osobných áut viac ako zdvojnásobil.

               13.Hlavným dôvodom tohto trendu je geografický posun v spotrebe spojený s globalizáciou, najmä rýchly rast dopytu na ázijskom trhu, z ktorého výrobcovia z EÚ nemôžu dostatočne profitovať, pretože sú na týchto trhoch tradične znevýhodnení. Počet registrovaných osobných motorových vozidiel v EÚ medzi rokmi 2008 a 2012 neustále klesal, len s malým nárastom v roku 2009
                  6
               .

               Výroba osobných automobilov – medzinárodné porovnanie (podiel v %)
                  7

               14.Uvedený graf znázorňuje pokles podielu EÚ na trhu s osobnými automobilmi od roku 2000 do roku 2012. Podiel EÚ na trhu klesol z 32,2 % v roku 2007 na 23,2 % v roku 2012, čo predstavuje pokles o 28,2 %.

               15.V absolútnom vyjadrení, zatiaľ čo medzi rokmi 2007 a 2012 EÚ čelila vo výrobe osobných automobilov poklesu o 14,6 %, celosvetová produkcia vzrástla o 18,9 %, najmä v Číne (143,3 %), ale aj iných krajinách juhovýchodnej Ázie a Blízkeho východu.

               16.Situáciu európskeho automobilového priemyslu ešte zhoršila hospodárska a finančná kríza a oslabili ho aj obmedzenia dovozu v tretích krajinách (nové požiadavky na dovozné povolenie, napr. v Argentíne a Brazílii, a rastúce dovozné clo, napr. v Rusku).

               17.Čísla nasvedčujú, že belgický automobilový priemysel tieto trendy zasiahli v plnom rozsahu, pretože výroba automobilov poklesla z 596 461 kusov v roku 2011 na 503 504 kusov v roku 2013 (pokles výroby o 15,58 %). Vývoz automobilov z Belgicka sa v rovnakom období znížil o 16,41 %
                  8
               .

               18.Doteraz bolo odvetvie divízie 29 klasifikácie NACE Rev. 2 („Výroba motorových vozidiel, prívesov a návesov“) predmetom 21 žiadostí o príspevok z EGF, z ktorých 11 sa zakladalo na globalizácii týkajúcej sa obchodu a 10 na celosvetovej finančnej a hospodárskej kríze.

               Udalosť, ktorá viedla k prepúšťaniu a ukončeniu činnosti

               19.Udalosťou, ktorá spôsobila prepúšťanie, je trvalé zatvorenie závodu Ford v meste Genk, ktoré bolo ohlásené 22. októbra 2012. V dôsledku zatvorenia výrobného závodu Ford prišlo v provincii Limburg o prácu približne 8 000 osôb (vrátane nepriamych strát pracovných miest). Vedenie spoločnosti Ford odôvodnilo zatvorenie závodu v Genku značnou nadmernou výrobnou kapacitou európskej pobočky spoločnosti o približne 20 %. Ford si v Európe ponechá tri montážne linky a vo svojom výrobnom závode vo Valencii, Španielsko, bude produkovať znížený počet automobilov modelov Mondeo, S-Max a Galaxy.

               20.Zatvorenie závodu Ford Genk bolo neočakávané, pretože v budúcej zmluve medzi zamestnávateľom a zamestnancami prerokovanej v roku 2010 bola stanovená istota zamestnania do roku 2020 (dohoda zahŕňala zníženie personálnych nákladov o 12 %). V auguste 2012 vedenie spoločnosti Ford potvrdilo, že uzatvorenú dohodu do roku 2020 dodrží. Po tomto oznámení nasledovali špekulácie v tlači a v októbri 2012 Ford oznámil zatvorenie svojho závodu v Genku.

               21.Pracovníci prepustení zo závodu v roku 2013 boli predmetom prvej žiadosti o príspevok z EGF, ktorá sa takisto zakladala na globalizácii, a v súčasnosti sa vykonáva
                  9
               . Táto druhá žiadosť sa týka prepúšťania v závode Ford Genk, ktoré prebiehalo v roku 2014 až po konečné zatvorenie závodu v decembri 2014.

               Očakávané účinky prepúšťania na miestne, regionálne a celoštátne hospodárstvo a zamestnanosť

               22.Dopad zatvorenia závodu Ford Genk na hospodárstvo v regióne bol analyzovaný v štúdii vypracovanej výskumným centrom pre podnikanie a inovácie (Knowledge Centre for Entrepreneurship and Innovation – KIZOK) na univerzite v Hasselte
                  10
               . Štúdia poukazuje na značné poškodenie hospodárstva provincie Limburg, pričom došlo k celkovej strate viac než 8 000 pracovných miest (vrátane nepriamych strát pracovných miest), zvýšeniu miery nezamestnanosti o 1,8 až 2 percentuálne body (zvýšenie miery nezamestnanosti v provincii o 29,4 % z 6,8 % na 8,8 %), zníženiu HDP o 2,6 až 2,9 % a potenciálnemu poklesu produktivity práce o 10,9 % z dôvodu veľkého významu automobilového priemyslu pre produktivitu práce v provincii. Okrem toho bude pre bývalých pracovníkov spoločnosti Ford veľmi ťažké nájsť si nové zamestnanie, pretože v tejto oblasti je len veľmi málo voľných pracovných miest a vysoká koncentrácia nezamestnanosti.

               Dotknutí prijímatelia a navrhované opatrenia

               Dotknutí prijímatelia

               23.Počet dotknutých pracovníkov, ktorých účasť na opatreniach sa očakáva, sa odhaduje na 4 500. Rozdelenie týchto pracovníkov podľa pohlavia, štátnej príslušnosti a vekovej skupiny:

                        Kategória

                        Počet
                           dotknutých prijímateľov

                        Pohlavie:

                        muži:

                        3 956

                        (87,9 %)

                        ženy:

                        544

                        (12,1 %)

                        Štátna príslušnosť:

                        občania EÚ:

                        4 474

                        (99,4 %)

                        pracovníci, ktorí nie sú občanmi EÚ:

                        26

                        (0,6 %)

                        Veková skupina:

                        15 – 24 rokov:

                        19

                        (0,4 %)

                        25 – 29 rokov:

                        85

                        (1,9 %)

                        30 – 54 rokov:

                        3 154

                        (70,1 %)

                        55 – 64 rokov:

                        1 240

                        (27,6 %)

                        nad 64 rokov:

                        2

                        (0,0 %)

               Oprávnenosť navrhovaných opatrení

               24.Personalizované služby, ktoré sa poskytnú prepusteným pracovníkom, pozostávajú z týchto opatrení:

               1.Individuálna pomoc pri hľadaní zamestnania, správa prípadov a všeobecné informačné služby

               –Spustenie internetovej stránky: Vytvorenie internetovej stránky, ktorá bude obsahovať kľúčové informácie o podpore poskytovanej útvarmi zamestnanosti, určenými pre tieto spoločnosti. Táto internetová stránka bude cenným nástrojom pre prepustených pracovníkov aj potenciálnych nových zamestnávateľov.

               –Vedúci pracovník pre kontakt s klientmi Značný počet potenciálnych zamestnávateľov prejavil záujem o prijatie niektorých bývalých pracovníkov spoločnosti Ford (stavebné spoločnosti, MSP, zdravotnícke organizácie, ako aj verejné inštitúcie). Vedúci pracovník pre kontakt s klientmi bude všetky tieto iniciatívy koordinovať v rámci opatrenia s názvom „pracovné miesta pre Limburg“.

               –Poradcovia pre sociálnu intervenciu: Služba sociálnej intervencie poskytne prvú podporu a pomoc pri administratívnych dokumentoch a uskutoční individuálne pohovory s cieľom vytvoriť profil každého uchádzača o zamestnanie.

               –Informácie o možnostiach odborného vzdelávania a prípravy: Toto opatrenie bude zahŕňať všeobecné informačné stretnutia týkajúce sa pracovných príležitostí, napríklad v národnej železničnej spoločnosti Infrabel. Tieto informačné stretnutia budú organizované potenciálnymi zamestnávateľmi osobitne pre bývalých pracovníkov spoločnosti Ford a objasnia, aké kvalifikácie sa v spoločnostiach požadujú a ich účelom bude podnietiť účastníkov k tomu, aby si v týchto podnikoch aktívne hľadali zamestnanie.

               –Aktívne poradenstvo pri hľadaní pracovného miesta: Opatrenie na podporu zamestnanosti, v rámci ktorého konzultanti, s cieľom podporiť dotknutých uchádzačov o zamestnanie, nadviažu priamy kontakt so zamestnávateľmi. Toto opatrenie zahŕňa aj návštevy podnikov prijímateľmi.

               –Veľtrhy práce: Veľtrhy práce s celým radom potenciálnych budúcich zamestnávateľov, ktorí ponúkajú pracovné pozície zodpovedajúce kvalifikáciám prepustených pracovníkov. Tieto veľtrhy práce sa budú organizovať v spolupráci so spoločnosťami pre outplacement (podporu pri prechode prepustených zamestnancov na iné pracovisko) a odvetvovými organizáciami.

               –Školenia zamerané na podávanie žiadostí o zamestnanie: S cieľom posilniť postavenie prijímateľov na trhu práce ponúkajú agentúry pre outplacement štandardné kurzy odbornej prípravy zamerané na podávanie žiadostí o zamestnanie. Špecializované spoločnosti budú viesť dodatočné kurzy odbornej prípravy, napr. kurzy organizované pre osobitné cieľové skupiny, napríklad cudzincov a uchádzačov o zamestnanie vo vyššom veku.

               –Ďalšie typy poradenstva a získavania informácií o spôsobilostiach v rámci kariérneho odborného vedenia (coachingu): Dôkladný prieskum spôsobilostí prijímateľov v rôznych fázach procesu začleňovania na pracovný trh. Účelom tohto prieskumu bude v prípade potreby ešte viac individualizovaná pomoc klientom.

               2.Odborná príprava a rekvalifikácia

               –Odborná príprava a zvyšovanie spôsobilosti: Kurzy pre uchádzačov o zamestnanie vo forme individualizovaného vzdelávania a odbornej prípravy v širokej škále oblastí, ktoré sa budú zameriavať na odvetvie služieb a viacero priemyselných odvetví. Kurzy odbornej prípravy môžu byť poskytnuté prostredníctvom „skupinového vzdelávania“, kde sa pre všetkých účastníkov vytvorí spoločný program, alebo „otvoreného vzdelávania“, kde sa stanovia individuálne programy. Časť základnej odbornej prípravy poskytne Flámska služba pre zamestnanosť a odborné vzdelávanie (VDAB). Špecializovanejšie kurzy odbornej prípravy budú organizované buď v spolupráci s odvetvovými vzdelávacími fondmi, strediskom odbornej prípravy agentúry Syntra v Limburgu alebo externe inými poskytovateľmi odbornej prípravy. Toto opatrenie bude tiež zahŕňať krátkodobé aj dlhodobé stáže, a to buď ako samostatné opatrenie na podporu zamestnanosti alebo ako súčasť programu odbornej prípravy. Vzdelávanie môže byť ukončené osvedčením uznávaným flámskym úradom práce alebo akreditovaným diplomom.

               –Odborná príprava poskytnutá bývalým zamestnávateľom: Pre obmedzený počet bývalých zamestnancov poskytuje Ford v prvom polroku 2015 niekoľko kurzov odbornej prípravy. Tieto majú najmä technické zameranie.

               –Zamestnanie na základe individuálneho odborného vzdelávania: Toto opatrenie bude zahŕňať vzdelávanie na pracovisku, ktoré odbornú prípravu zasadzuje do reálneho prostredia a posilňuje tak kontakt uchádzačov so zamestnaním. Po absolvovaní odbornej prípravy sú zúčastnené spoločnosti povinné ponúknuť uchádzačovi buď pracovnú zmluvu na dobu neurčitú alebo pracovnú zmluvu na obdobie, ktorého minimálna dĺžka bude zodpovedať dĺžke trvania odbornej prípravy.

               3.Príspevky a stimuly

               –Bonus za prijatie do zamestnania: Od 1. januára 2015 môžu spoločnosti v oblasti Genku, ktoré zamestnajú dotknutého prijímateľa, získať bonus. Tento bonus za prijatie do zamestnania je za každé pracovné miesto na plný úväzok 2 000 EUR alebo 3 000 EUR, v závislosti od nárokov uchádzača o zamestnanie. Zatiaľ čo pracovná zmluva môže byť na dobu neurčitú alebo určitú, obdobie zamestnania musí dosiahnuť minimálne 12 mesiacov v rámci 18-mesačného obdobia a platia tieto podmienky: prijatie uchádzača do zamestnania nemôže nadobudnúť účinnosť pred 1. januárom 2015, spoločnosť môže o bonus požiadať iba raz a na každého prepusteného pracovníka môže byť pridelený len jeden príspevok. Počas obdobia plnenia teda zamestnávateľ využívajúci toto opatrenie nemôže v súvislosti s osobami, ktoré sú cieľovou skupinou tohto návrhu, dostať bonus za prijatie do zamestnania z iných zdrojov.

               25.Navrhované opatrenia opísané v tomto dokumente predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Tieto opatrenia nenahrádzajú pasívne opatrenia sociálnej ochrany.

               26.Belgické orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančný príspevok z EGF nenahrádza žiadne z týchto opatrení.

               Odhadovaný rozpočet

               27.Odhadované celkové náklady sú 10 447 607 EUR, z čoho 10 127 607 EUR tvoria výdavky na personalizované služby a 320 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               28.Celková výška finančného príspevku požadovaného z EGF je 6 268 564 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           11

                        Odhadované celkové náklady

                        (v EUR)

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Spustenie internetovej stránky

                        4 500

                        10 000

                        Vedúci pracovník pre kontakt s klientmi

                        4 500

                        7

                        30 000

                        Poradca pre sociálnu intervenciu

                        4 500

                        111

                        500 000

                        Informácie o možnostiach odborného vzdelávania a prípravy

                        4 500

                        20 000

                        Aktívne poradenstvo pri hľadaní pracovného miesta

                        1 000

                        870

                        870 000

                        Veľtrhy práce

                        4 500

                        30 000

                        Školenia zamerané na podávanie žiadostí o zamestnanie

                        1 600

                        251

                        401 600

                        Ďalšie typy poradenstva a získavania informácií o spôsobilostiach v rámci kariérneho odborného vedenia (coachingu):

                        1 000

                        128

                        128 000

                        Interné kurzy odbornej prípravy v stredisku VDAB

                        1 000

                        2 510

                        2 510 000

                        Odborná príprava poskytovaná externe na základe verejnej súťaže

                        400

                        5 020

                        2 008 000

                        Kurzy odbornej prípravy v spolupráci s odvetvovými vzdelávacími fondmi FTML, LIMOB, LIMTEC

                        422

                        2 287

                        965 324

                        Kurzy odbornej prípravy v spolupráci so strediskom Syntra

                        200

                        4 500

                        900 000

                        Stáže

                        1 200

                        617

                        739 800

                        Odborná príprava poskytovaná spoločnosťou Ford

                        168

                        967

                        162 383

                        Zamestnanie na základe individuálneho odborného vzdelávania

                        750

                        470

                        352 500

                        Medzisúčet (a):

                        Percentuálny podiel balíka personalizovaných služieb

                        –

                        9 627 607

                        (95,06 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Bonus za prijatie do zamestnania

                        200

                        2 500

                        500 000

                        Medzisúčet (b):

                        Percentuálny podiel balíka personalizovaných služieb

                        –

                        500 000

                        (4,94 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        100 000

                        3. Informovanosť a propagácia

                        –

                        20 000

                        4. Kontrola a podávanie správ

                        –

                        100 000

                        5. Iné

                        100 000

                        Medzisúčet (c):

                        Percentuálny podiel celkových nákladov:

                        –

                        320 000

                        (3,06 %)

                        Celkové náklady (a + b + c):

                        –

                        10 447 607

                        Príspevok z EGF (60 % celkových nákladov)

                        –

                        6 268 564

               29.Náklady na opatrenia identifikované v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov na koordinovaný balík personalizovaných služieb. Belgické orgány potvrdili, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou.

               Obdobie oprávnenosti výdavkov

               30.Belgické orgány začali poskytovať personalizované služby dotknutým prijímateľom 1. januára 2014. Výdavky na opatrenia uvedené v bode 24 sú teda oprávnené na získanie finančného príspevku z fondu EGF od 1. januára 2014 do 24. marca 2017.

               31.Belgickým orgánom začali vznikať administratívne výdavky na vykonávanie EGF 1. septembra 2014. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 1. septembra 2014 do 24. septembra 2017.

               Doplnkovosť s opatreniami financovanými z vnútroštátnych prostriedkov alebo prostriedkov Únie

               Zdrojmi vnútroštátneho predbežného financovania alebo spolufinancovania sú viaceré strany zapojené do tejto žiadosti:

               Flámska služba pre zamestnanosť a odborné vzdelávanie (VDAB),

               úrad práce (RVA),

               orgány verejnej správy provincie Limburg,

               mesto Genk,

               Fond pre zamestnanosť a vzdelávanie v kovospracujúcom priemysle provincie Limburg (FTML),

               Limburský inštitút pre odbornú prípravu pracovníkov v kovospracujúcom priemysle (LIMOB),

               stredisko odbornej prípravy Syntra,

               spoločnosť Ford.

               32.Belgické orgány potvrdili, že vyššie uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               33.Belgické orgány uviedli, že koordinovaný balík personalizovaných služieb bol vypracovaný po konzultáciách s dotknutými prijímateľmi, ich zástupcami, sociálnymi partnermi, miestnymi, regionálnymi a národnými verejnými inštitúciami trhu práce a odbornej prípravy, ako aj so spoločnosťou.

               Systémy riadenia a kontroly

               34.Žiadosť obsahuje opis systému riadenia a kontroly, v ktorom sú špecifikované povinnosti zainteresovaných subjektov. Belgické orgány oznámili Komisii, že finančný príspevok budú riadiť a kontrolovať tie isté orgány, ktoré riadia a kontrolujú financovanie z Európskeho sociálneho fondu (ESF) vo Flámsku.

               Záväzky poskytnuté zo strany príslušného členského štátu

               35.Belgické orgány poskytli všetky potrebné uistenia, že:

               –sa v prístupe k navrhovaným opatreniam a ich vykonávaniu budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhované opatrenia budú dopĺňať opatrenia financované zo štrukturálnych fondov,

               –finančný príspevok z fondu EGF bude v súlade s procesnými a materiálnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               36.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  12
               , EGF nesmie prekročiť maximálnu ročnú sumu 150 miliónov EUR (v cenách z roku 2020).

               37.Po preskúmaní žiadosti vzhľadom na podmienky stanovené v článku 13 ods. 1 nariadenia EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje uvoľniť z EGF prostriedky vo výške 6 268 564 EUR, čo predstavuje 60 % celkových nákladov na navrhované opatrenia.

               38.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  13
               , prijmú navrhované rozhodnutie o uvoľnení prostriedkov z EGF spoločne Európsky parlament a Rada.

               Súvisiace akty

               39.Súčasne s predložením tohto návrhu rozhodnutia o uvoľnení prostriedkov z EGF Komisia predloží Európskemu parlamentu a Rade návrh na presun sumy vo výške 6 268 564 EUR do príslušného rozpočtového riadku.

               40.Zároveň s prijatím tohto návrhu rozhodnutia o uvoľnení prostriedkov z EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o uvoľnení prostriedkov z EGF.

               Návrh

               ROZHODNUTIE EURÓPSKEHO PARLAMENTU A RADY

               o uvoľnení prostriedkov z Európskeho fondu na prispôsobenie sa globalizácii
                  (žiadosť z Belgicka – EGF/2015/003 BE/Ford Genk)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  14
               , a najmä na jeho článok 15 ods. 4,

               so zreteľom na postup stanovený v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  15
               ,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní na trh práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  16
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Dňa 24. marca 2015 belgické orgány predložili žiadosť EGF/2015/003 BE/Ford Genk o uvoľnenie finančných prostriedkov z EGF v dôsledku prepúšťania a ukončenia činnosti (ďalej len „prepúšťanie“) v závode Ford Genk a u 11 dodávateľov a nadväzujúcich výrobcov. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 tohto nariadenia.

               (4)Preto by sa v súvislosti so žiadosťou predloženou Belgickom mali z EGF uvoľniť finančné prostriedky s cieľom poskytnúť finančný príspevok vo výške 6 268 564 EUR.

               (5)S cieľom skrátiť čas potrebný na uvoľnenie prostriedkov z EGF na minimum, by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2015 sa z EGF uvoľnia finančné prostriedky s cieľom poskytnúť sumu 6 268 564 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od ... [dátum jeho prijatia]
                  17*.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Ú. v. EÚ L 393, 30.12.2006, s. 1.

                     (4)
                  V súlade s článkom 7 ods. 4 nariadenia (EÚ) č. 1309/2013.

                     (5)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (6)
                  Polročná správa Európskeho združenia výrobcov automobilov z roku 2013.

                     (7)
                  ACEA, Vreckový sprievodca automobilovým priemyslom (2013).

                     (8)
                  FEBIAC (Belgické združenie pre automobily a bicykle): http://www.febiac.be/public/statistics.aspx?lang=FR.

                     (9)
                  COM(2014) 532 final.

                     (10)
                  Universiteit Hasselt, Kenniscentrum voor Ondernemerschap en Innovatie (Prof. Dr. Ludo Peeters and Prof. Dr. Mark Vancauteren): Studie van de Economische Impact van de Sluiting van Ford Genk, Nov. 2012.

                     (11)
                  Odhady založené na počte účastníkov a celkových nákladoch.

                     (12)
                  Ú. v. EÚ L 347, 20.12.2013, s. 884.

                     (13)
                  Ú. v. EÚ C 373, 20.12.2013, s. 1.

                     (14)
                  Ú. v. EÚ L 347, 20.12.2013, s. 855.

                     (15)
                  Ú. v. EÚ C 373, 20.12.2013, s. 1.

                     (16)
                  Nariadenie Rady (EÚ, EURATOM) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (17)
                  Dátum vloží Parlament pred uverejnením v úradnom vestníku.


               EURÓPSKA KOMISIA
            V Bruseli27. 5. 2015
            COM(2015) 238 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii nástroja flexibility na predbežné opatrenia v oblasti medzinárodnej ochrany pre Taliansko a Grécko

               DÔVODOVÁ SPRÁVA

               Nariadením Rady (EÚ, EURATOM) č. 1311/2013 z 2 decembra 2013, ktorým sa ustanovuje viacročný finančný rámec na roky 2014 – 2020
                  1
               , sa umožňuje mobilizácia nástroja flexibility, aby sa dali financovať jasne identifikované výdavky, ktoré by nebolo možné financovať v rámci stanovených stropov pre jeden alebo viacero okruhov viacročného finančného rámca.

               V súlade s článkom 11 nariadenia Rady č. 1311/2013 a bodom 12 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  2
               , po preskúmaní všetkých možností prerozdelenia rozpočtových prostriedkov a vyčerpaní všetkých nepridelených rezerv v rámci výdavkového okruhu Bezpečnosť a občianstvo (okruh 3), Komisia navrhuje mobilizovať nástroj flexibility. Táto mobilizácia sa vzťahuje na sumu 123 966 698 EUR prekračujúcu rámec stropu okruhu 3 a je určená na doplnenie financovania súboru dočasných opatrení v oblasti azylu v rámci všeobecného rozpočtu Európskej únie na rozpočtový rok 2016 s cieľom pomôcť zmierniť bezprostredný a výnimočný tlak na azylové a migračné systémy Talianska a Grécka, ktorých celkové náklady vyhradené v rozpočte na rok 2016 sa odhadujú na 150 000 000 EUR.

               Očakáva sa, že platobné rozpočtové prostriedky zodpovedajúce navrhovanej mobilizácii nástroja flexibility v roku 2016 sa využijú v plnom rozsahu v roku 2017 a budú zahrnuté do návrhu rozpočtu na rok 2017.

               Komisia pripomína, že rozhodnutie sa v Úradnom vestníku Európskej únie nemá uverejniť neskôr ako všeobecný rozpočet Európskej únie na rozpočtový rok 2016.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii nástroja flexibility na predbežné opatrenia v oblasti medzinárodnej ochrany pre Taliansko a Grécko

               EURÓPSKY PARLAMENT A RADA EURÓPSKEJ ÚNIE,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  3
               , a najmä na jej článok 12,

               so zreteľom na návrh Európskej komisie,

               keďže:

               (1)V článku 11 nariadenia Rady č. 1311/2013, ktorým sa ustanovuje viacročný finančný rámec na roky 2014 – 2020
                  4
               , sa ustanovuje nástroj flexibility do výšky 471 miliónov EUR za rok (v cenách roku 2011).

               (2)Po preskúmaní všetkých možností na prerozdelenie rozpočtových prostriedkov v rámci stropu výdavkov pre okruh Bezpečnosť a občianstvo (okruh 3) a vyčerpaní nepridelených rezerv Komisia navrhuje mobilizovať vo všeobecnom rozpočte Európskej únie na rozpočtový rok 2016 nad rámec stropu výdavkov okruhu 3 prostredníctvom nástroja flexibility 123 966 698 EUR v záujme doplnenia financovania súboru dočasných opatrení v oblasti azylu s cieľom pomôcť zmierniť bezprostredný a výnimočný tlak na azylové a migračné systémy Talianska a Grécka. Celkové náklady na uvedené opatrenia na rok 2016 sa odhadujú na 150 000 000 EUR.

               (3)Očakáva sa, že platobné rozpočtové prostriedky zodpovedajúce navrhovanej mobilizácii nástroja flexibility v roku 2016 sa využijú v plnom rozsahu v roku 2017 a budú zahrnuté do návrhu rozpočtu na rok 2017.

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2016 sa nástroj flexibility využije na navýšenie viazaných rozpočtových prostriedkov o 123 966 698 EUR nad úroveň stropu výdavkov okruhu Bezpečnosť a občianstvo (okruh 3).

               Uvedená suma sa použije na doplnenie financovania súboru dočasných opatrení v oblasti azylu s cieľom pomôcť zmierniť bezprostredný a výnimočný tlak na azylové a migračné systémy Talianska a Grécka.

               Očakáva sa, že platobné rozpočtové prostriedky zodpovedajúce navrhovanej mobilizácii nástroja flexibility v roku 2016 sa využijú v plnom rozsahu v roku 2017 a budú zahrnuté do návrhu rozpočtu na rok 2017.

               Článok 2

               Toto rozhodnutie sa uverejní v Úradnom vestníku Európskej únie.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 884, 20.12.2013, s. 884.

                     (2)
                  Ú. v. EÚ C 373, 20.12.2013, s. 1.

                     (3)
                  Ú. v. EÚ C 373, 20.12.2013, s. 1.

                     (4)
                  Ú. v. EÚ L 347, 20.12.2013, s. 884.


Dôležité právne oznámenie

|

52007PC0559

Návrh rozhodnutie Európskeho parlamentu a Rady, ktorým sa mení a dopĺňa smernica Rady 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov 2-(2-metoxyetoxy)etanolu, 2-(2-butoxyetoxy)etanolu, metyléndifenyl diizokyanátu, cyklohexánu a dusičnanu amónneho (zmena a doplnenie smernice Rady 76/769/EHS) {SEK(2007) 1237} {SEK(2007) 1238}  /* KOM/2007/0559 v konečnom znení - COD 2007/0200 */

	[pic] | KOMISIA EURÓPSKYCH SPOLOČENSTIEV |Brusel, 2.10.2007KOM(2007) 559 v konečnom znení2007/0200 (COD)NávrhROZHODNUTIE EURÓPSKEHO PARLAMENTU A RADY,ktorým sa mení a dopĺňa smernica Rady 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov 2-(2-metoxyetoxy)etanolu, 2-(2-butoxyetoxy)etanolu, metyléndifenyl diizokyanátu, cyklohexánu a dusičnanu amónneho (zmena a doplnenie smernice Rady 76/769/EHS)(predložená Komisiou){SEK(2007) 1237}{SEK(2007) 1238}ODÔVODNENIE1. SÚVISLOSTI NÁVRHUSmernicou Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov sa ustanovuje rámec pre harmonizované pravidlá týkajúce sa umiestňovania na trh a používania niektorých nebezpečných látok a prípravkov.Účelom smernice 76/769/EHS je riadenie rizík, ktoré predstavujú nebezpečné látky pre ľudské zdravie a životné prostredie. Nebezpečné látky a prípravky v prílohe k smernici 76/769/EHS sa môžu umiestňovať na trh a používať len za osobitných podmienok.Pri týchto piatich látkach sa navrhuje riadenie rizík ich zaradením do prílohy k smernici 76/769/EHS:-  2-(2-metoxyetoxy)etanol (DEGME)-  2-(2-butoxyetoxy)etanol (DEGBE)-  metyléndifenyl diizokyanát (MDI)-  cyklohexán-  dusičnan amónny (DA).V rámci nariadenia Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok bolo vykonané hodnotenie rizika pri DEGME, DEGBE, MDI a cyklohexánu. Na základe hodnotení rizík sa zistili riziká pre zdravie spotrebiteľov pri používaní prípravkov s obsahom uvedených štyroch látok. V rámci odporúčaní Komisie 1999/721/ES[1] a 2007/xxx/ES[2] prijatých v súlade s nariadením EHS č. 793/93 sa ako najvhodnejšia stratégia na obmedzenie rizík odporúča obmedzenie uvádzania na trh a používania týchto látok podľa smernice 76/769/EHS.Dusičnan amónny je látka, ktorá môže reagovať ako oxidant a jeho schopnosť explodovať po zmiešaní s určitými ďalšími látkami predstavuje riziko, ktoré je potrebné riešiť. Dusičnan amónny sa v EÚ vo veľkej miere používa ako hnojivo a hnojivá s obsahom dusičnanu amónneho by mali pred umiestnením na trh spĺňať určité minimálne normy bezpečnostnej ochrany.1.1. Úvod do chemických látok (chemické zloženia a spôsoby využitia)1.1.1. 2-(2-metoxyetoxy)etanol (DEGME)2-(2-metoxyetoxy) etanol (DEGME) patrí do skupiny glykol-éterov, ktoré sa používajú najmä ako pomocné rozpúšťadlá pri mnohých činnostiach. Látka sa označuje CAS číslom 111-77-3 a EINECS číslom 203-906-6.DEGME sa používa najmä ako nemrznúca látka v palivách do lietadiel. DEGME sa ďalej používa ako chemický medziprodukt, základná chemikália (spracovateľské rozpúšťadlo) a rozpúšťadlo vo farbách a lakoch, odstraňovač náterov, čistiace činidlo, samoleštiaca emulzia, tmel na podlahy, tekutina na čistenie okien, produkt na čistenie pokožky (mydlo) a produkty na starostlivosť o pokožku[3].1.1.2. 2-(2-butoxyetoxy)etanol (DEGBE)2-(2-butoxyetoxy)etanol (DEGBE) patrí do skupiny glykol-éterov, ktoré sa používajú najmä ako pomocné rozpúšťadlá pri mnohých činnostiach. Látka je označená CAS číslom 112-34-5 a EINECS číslom 203-961-6.DEGBE sa používa vo farbách, farbivách, atramentoch, saponátoch a čistiacich prostriedkoch. Hlavnou úlohou tohto činidla je rozpúšťať rôzne prvky zlúčenín tak vo vodných ako aj v bezvodných systémoch[4].1.1.3. metyléndifenyl diizokyanát (MDI)Metyléndifenyl diizokyanát (MDI) patrí do skupiny izomerických zlúčenín s chemickým vzorcom C15H10N2O2. Táto látka označená EINECS číslom 247-714-0 a CAS číslom 26447-40-5 zahŕňa všetky izomerické zlúčeniny a aj osobitné izoméry, dokonca aj v prípadoch, keď majú vlastné CAS alebo EINECS čísla.MDI sa celosvetovo používa najmä pri priemyselnej výrobe pevných polyuretánových pien. Mnoho ďalších využití má v oblasti farieb a náterov, lepidiel, tmelov (vrátane tesniacich materiálov odolných voči počasiu), elastomérov a obuvi. Používa sa aj pri výrobe drevotrieskových dosiek (na lepenie dreva) a foriem na odlievanie v zlievarenskom priemysle[5].1.1.4. cyklohexánCyklohexán je cykloalkán s molekulovým vzorcom C6H12. Označuje sa CAS číslom 110-82-7 a EINECS číslom 203-806-2.Používa sa najmä ako rozpúšťadlo v lepidlách (cyklohexán zmiešaný s inými rozpúšťadlami). Ide najmä o lepidlá založené na neopréne (polychloroprén) a používané v kožiarskom priemysle (topánky), v stavebnom priemysle (podlahové krytiny) a v priemysle vyrábajúcom automobilové doplnky. Výrobky z cyklohexánových lepidiel používajú najmä remeselníci, ale aj široká verejnosť v domácnostiach a vo výrobkoch typu „urob si sám“[6].1.1.5. dusičnan amónny (DA)Molekulový vzorec dusičnanu amónneho je NH4NO3 a jeho CAS číslo je 6484-52-2 a EINECS číslo 229-347-8. Aj keď nie je formálne zaradený medzi oxidačné látky, za určitých okolností môže mať silné oxidačné vlastnosti.Dusičnan amónny je v celej EÚ vo veľkej miere rozšírený ako hnojivo, ale predstavuje aj hlavnú zložku priemyselnej trhaviny ANFO (zmes dusičnanu amónneho s palivom). Dusičnan amónny je v hnojivách používaný buď samostatne, alebo zmiešaný s inými výživnými látkami. V terminológií priemyslu vyrábajúceho hnojivá sa tieto dve kategórie nazývajú ako jednozložkové a viaczložkové hnojivá, pričom ekvivalentné názvy v chemických právnych predpisoch sú látky a prípravky. Hnojivá s obsahom dusíka vyšším ako 28 % sú známe ako vysoko dusíkaté hnojivá na báze dusičnanu amónneho.1.2. Hodnotenie rizika a opatrenia na riadenie rizika1.2.1. 2-(2-metoxyetoxy)etanol (DEGME)V hodnotení rizika vykonaného v súlade s nariadením Rady (EHS) č. 793/93 v Holandsku sa dospelo k záveru, že je potrebné obmedziť riziká pre zdravie ľudí (zamestnancov a spotrebiteľov). Počas používania DEGME vo farbách a odstraňovačoch náterov sa predpokladá existencia rizika pre spotrebiteľov.Správa o hodnotení rizika bola predložená Vedeckému výboru pre toxicitu, ekotoxicitu a životné prostredie (CSTEE), ktorý prijal stanovisko počas svojho šiesteho plenárneho zasadnutia 27. novembra 1998[7]. Správa o hodnotení rizika sa považovala za kvalitnú, okrem všeobecných pripomienok k odvodeným referenčným hodnotám o zdraví zamestnancov, ktoré CSTEE v plnom rozsahu nepodporil.Odporúčanie Komisie 1999/721/ES[8] obsahovalo stratégiu na zníženie rizík pre spotrebiteľov s cieľom predchádzať vystaveniu pokožky pôsobeniu DEGME vo farbách a odstraňovačoch náterov. Pokiaľ ide o zamestnancov, v súčasnosti účinná právna úprava stanovená smernicou Rady 98/24/ES[9] sa považuje za dostatočne chrániacu pred rizikami DEGME.V súlade s prieskumom vykonaným Európskou radou pre odvetvie farieb, tlačiarenského atramentu a umeleckých farieb (CEPE) z roku 2000 je používanie DEGME vo farbách predávaných širokej verejnosti zanedbateľné. CEPE svojim členským spoločnostiam odporučila, aby vo všetkých farbách určených spotrebiteľom nahradili DEGME alternatívami a aby viac úmyselne nepoužívali DEGME vo farbách určených pre spotrebiteľský trh.V decembri 2006 sa Komisia obrátila na európskych výrobcov odstraňovačov náterov, ktorí potvrdili, že už nepoužívajú DEGME na spotrebiteľské použitie.1.2.2. 2-(2-butoxyetoxy)etanol (DEGBE)V hodnotení rizika vykonaného v súlade s nariadením Rady (EHS) č. 793/93 v Holandsku sa dospelo k záveru, že je potrebné obmedziť riziká pre zdravie ľudí (zamestnancov a spotrebiteľov). Závery o potrebe zníženia rizík pre spotrebiteľov sa zakladjú na rizikách spojených s používaním DEGBE pri nanášaní farieb striekaním.Správa o hodnotení rizika bola predložená Vedeckému výboru pre toxicitu, ekotoxicitu a životné prostredie (CSTEE), ktorý prijal stanovisko počas svojho šiesteho plenárneho zasadnutia 27. novembra 1998[10]. Správa o hodnotení rizika sa považovala za kvalitnú, okrem všeobecných pripomienok k odvodeným referenčným hodnotám o zdraví zamestnancov, ktoré CSTEE v plnom rozsahu nepodporil.V odporúčaní Komisie 1999/721/ES sa určila stratégiu na zníženie rizika u DEGBE[11]. V stratégii sa odporúča nesprístupniť spotrebiteľom farby s obsahom DEGBE, ktoré sú určené na nanášanie striekaním. Farby s obsahom DEGBE umiestnené na trhu a určené širokej verejnosti by okrem toho mali obsahovať jasné označenie, že nie sú určené na nanášanie striekaním. Pokiaľ ide o zamestnancov, v súčasnosti účinná právna úprava stanovená smernicou Rady 98/24/ES zo 7. apríla 1998 sa považuje za dostatočne chrániacu pred rizikami DEGBE.V októbri 2001 Komisia vypracovala štúdiu o „výhodách a nevýhodách obmedzenia uvádzania na trh a používania DEGBE v celom Spoločenstve“. V štúdii sa skúmali výhody a nevýhody spojené s možnými obmedzeniami (hospodárske a iné), vhodnosť alternatívnych chemikálií a vplyv na malé a stredné podniky. V štúdii sa zvažovali rôzne opatrenia na zníženie rizika, ktoré by sa mohli prijať, napríklad zákaz prípravkov s obsahom DEGBE vo farbách na nanášanie striekaním alebo požiadavky na doplňujúce označenie. Stanovenie maximálnej hornej hranice koncentrácie DEGBE vo farbách sa považovalo za vhodné opatrenie na odstránenie rizík pre spotrebiteľov pri použití farieb nanášaných striekaním.Vo februári 2007, po rokovaní pracovnej skupiny príslušných orgánov zodpovedných za implementáciu smernice 76/769/EHS (limitačná pracovná skupina), poskytlo Združenie výrobcov oxidovaných rozpúšťadiel (OSPA) nové informácie o toxicite a pôsobení DEGBE[12], ktoré boli posúdené Holandskom, spravodajcom EU pre hodnotenie rizika. Na základe informácií získaných zo štúdie o pitnej vode a štúdie vplyvov vdychovania na pľúca sa dospelo k záveru, že nejde o systematický ale o lokálny akútny vplyv a na základe zdržanlivého odhadu, pri zohľadnení vdýchnuteľného podielu a šírenia aerosólov v závislosti od veľkosti častíc, sa limit bezpečnej koncentrácie DEGBE vo farbách nanášaných striekaním určil na 3 %. Podobné hodnotenie sa vykonalo aj pre iné farby s obsahom DEGBE a vystavenie sa pôsobeniu výparov DEGBE z povrchov natretých štetcom alebo valčekom nebolo toxikologicky závažné. Pri použití prostredníctvom štetca alebo valčeka následne neboli zistené žiadne riziká.1.2.3. metylénedifenyl diizokynát (MDI)V hodnotení rizika vykonaného v súlade s nariadením Rady (EHS) č. 793/93 v Belgicku sa dospelo k záveru, že je potrebné obmedziť riziká pre zdravie ľudí (zamestnancov a spotrebiteľov).Správa o hodnotení rizika bola predložená Vedeckému výboru pre toxicitu, ekotoxicitu a životné prostredie (CSTEE), ktorý prijal stanovisko počas svojho 41. plenárneho zasadnutia 8. januára 2004[13]. CSTEE potvrdil závery hodnotenia rizika.V novembri 2004 vypracoval ECOLAS v mene belgického spravodajcu stratégiu na zníženie rizika u MDI. V záveroch tejto štúdie sa odporúčajú prostriedky osobnej ochrany a vhodné návody na použitie prípravkov s obsahom MDI predávaným širokej verejnosti.V júni 2004 vypracoval BIPRO v mene belgického spravodajcu štúdiu o výhodách a nevýhodách rôznych spôsobov obmedzení uvádzania na trh a používania MDI. Výsledkom tejto štúdie je odporúčanie obmedziť uvádzanie na trh a používanie prípravkov s obsahom MDI predávaných širokej verejnosti okrem tých, ktoré sa predávajú s vhodnými osobnými ochrannými prostriedkami a s doplňujúcim návodom na manipuláciu a použitie.V odporúčaní Komisie 2007/xxx/ES sa určila stratégia na zníženie rizík pri MDI[14]. Súčasťou stratégie je nevyhnutnosť prijatia obmedzení uvádzania na trh a používania MDI vo výrobkoch určených pre spotrebiteľov. V stratégii sa na úrovni Spoločenstva odporúča stanoviť pre zamestnancov v súlade so smernicou Rady 98/24/ES najvyššiu prípustnú hodnotu vystavenia MDI.1.2.4. cyklohexánV hodnotení rizika vykonaného v súlade s nariadením Rady (EHS) č. 793/93 vo Francúzsku sa dospelo k záveru, že je potrebné obmedziť riziká pre zdravie ľudí (zamestnancov a spotrebiteľov) spôsobené vplyvom lepidiel s obsahom cyklohexánu. Lepidlá s obsahom cyklohexánu sa považujú za najväčšie riziko pre spotrebiteľa a hodnotenie rizika sa zameralo hlavne na používanie pri kladení kobercov, kde sa predpokladá najväčšie vystavenie.Správa o hodnotení rizika bola predložená Vedeckému výboru pre toxicitu, ekotoxicitu a životné prostredie (CSTEE), ktorý prijal stanovisko počas svojho 29. plenárneho zasadnutia 9. januára 2002[15]. CSTEE potvrdil závery hodnotenia rizika.V odporúčaní Komisie 2007/xxx/ES[16] sa zadefinovala stratégia na zníženie rizík pre spotrebiteľov a odporučilo sa obmedzenie uvádzania na trh a používania cyklohexánu v lepidlách založených na neopréne a určených na spotrebiteľské použitie. Pokiaľ ide o zamestnancov, v súčasnosti účinná právna úprava stanovená smernicou Rady 98/24/ES zo 7. apríla 1998 sa považuje za dostatočne chrániacu pred rizikami pri priemyselnom použití cyklohexánu.1.2.5. dusičnan amónny (DA)Možnosť náhodného výbuchu pri hnojivách typu DA existuje len ak obsah dusičnanu amónneho, alebo presnejšie celkového obsahu dusíka, presiahne kritickú hodnotu. Podľa nariadenia (ES) č. 2003/2003 o hnojivách sa za takéto hnojivo typu DA s vysokým obsahom dusíka považuje hnojivo, ktorého obsah dusíka vo pomere k dusičnanu amónnemu presahuje 28 %. Hnojivá založené na dusičnane amónnom s obsahom dusíka menším ako 28 % za podmienok bežného zaobchádzania a používania nepredstavujú riziko výbuchu.Podmienkou voľného obehu hnojív s vysokým obsahom dusičnanu amónneho na vnútornom trhu je absolvovanie testu odolnosti voči výbuchu, ktorý je určený v nariadení (ES) č. 2003/2003. Musia spĺňať aj množstvo technických požiadaviek, vrátane pórovitosti, veľkosti častíc, pH a obsahu nečistôt.Nariadenie (ES) č. 2003/2003 sa však vzťahuje len na niektoré hnojivá, ktoré sú uvádzané na trh ako „hnojivá ES“, preto sa toto nariadenie nemôže použiť na uloženie opatrení pre hnojivá nepatriace do skupiny hnojív ES. Výrobcovia hnojív nepatriacich medzi hnojivá ES môžu toto nariadenie dodržiavať dobrovoľne.Pri hnojivách určených na predaj len v jednom členskom štáte sa môžu výrobcovia rozhodnúť, že budú spĺňať len požiadavky existujúce v príslušnom štáte. Z tohto dôvodu nemusia tieto hnojivá spĺňať bezpečnostné požiadavky stanovené na európskej úrovni. S cieľom dosiahnuť rovnakú úroveň bezpečnosti v celej EÚ by mali všetky hnojivá s obsahom dusičnanu amónneho spĺňať rovnaké bezpečnostné požiadavky.Okrem rizika výbuchu pri bežnom zaobchádzaní a používaní v poľnohospodárstve sa hnojivá typu DA zneužívajú teroristami na výrobu výbušnín. S cieľom sťažiť získanie hnojív typu DA s vysokým obsahom dusíka na úmyselné zneužitie by sa mal horný limit obsahu dusíka v hnojivách predávaných širokej verejnosti stanoviť na 20 %.1.3. Zamýšľané vplyvy právnych predpisov EÚKeďže existuje potreba znížiť riziká pre spotrebiteľov a najmä zabezpečiť primeranú ochranu počas používania typu „urob si sám“, mali by sa na prípravky s obsahom DEGME, DEGBE, MDI a cyklohexánu, ktoré sa uvádzajú na trh s určením pre širokú verejnosť, zaviesť určité obmedzenia.Týmto návrhom by sa zmenila a doplnila príloha I k smernici 76/769/EHS pridaním týchto chemických látok: DEGME, DEGBE, MDI a cyklohexánu. Uvádzanie prípravkov s obsahom týchto látok na trh pre širokú verejnosť sa obmedzí len na určité spôsoby použitia.S cieľom znížiť možné riziká pre spotrebiteľov pri používaní prípravkov s obsahom týchto látok by sa podľa tohto rozhodnutia mali použiť primerané opatrenia, ako napríklad maximálna koncentrácia látky (napríklad DEGME a DEGBE), obmedzenie veľkosti balenia (napríklad cyklohexán), povinný predaj rukavíc s výrobkom (napríklad MDI) a doplňujúci návod na použitie výrobku (napríklad DEGBE, MDI, cyklohexán).S cieľom zabezpečiť rovnako vysokú úroveň bezpečnosti pre poľnohospodárov a distribútorov v celej EÚ a s cieľom obmedziť prístup k hnojivám s vysokým obsahom dusičnanu amónneho len pre profesionálnych poľnohospodárov, by sa mala zmeniť a doplniť príloha I k smernici 76/769/EHS, čím by sa zaviedli rovnaké bezpečnostné požiadavky pri uvádzaní všetkých hnojív s obsahom dusičnanu amónneho na trh a obmedzil by sa aj obsah dusíka v hnojivách s obsahom dusičnanu amónneho predávaných širokej verejnosti.2. VÝSLEDKY KONZULTÁCIÍ SO ZÚČASTNENÝMI STRANAMI A HODNOTENIE VPLYVU2.1. KonzultácieOkrem rôznych štúdií spomenutých v predchádzajúcej kapitole sa pri príprave návrhu konalo o DEGBE, DEGME, MDI a cyklohexáne niekoľko poradných stretnutí s pracovnou skupinou príslušných orgánov zodpovedných za implementáciu smernice 76/769/EHS. Prebehli konzultácie s odborníkmi z odvetvia, Radou pre európsky chemický priemysel (Cefic), inými odvetvovými organizáciami ako aj Európskou organizáciou spotrebiteľov (BEUC).Pokiaľ ide o dusičnan amónny, sa pri príprave návrhu vzali do úvahy výsledky porady na stretnutí pracovnej skupiny Komisie pre hnojivá konaného 24. marca 2006 za účasti odborníkov príslušných orgánov a z odvetvia zastúpených FEMA[17], ktorí dospeli k záveru že: „... je potrebné zvážiť niekoľko opatrení na zlepšenie bezpečnosti pri bežnom používaní hnojív s obsahom dusičnanu amónneho. ... smernica 76/769/EHS by sa mohla použiť na uvedenie všetkých hnojív s obsahom dusičnanu amónneho do rozsahu pôsobnosti nariadenia o hnojivách, ktorým sa v súčasnosti upravujú len hnojivá ES“.2.2. Hodnotenie vplyvuDňa 29. mája 2007 bolo Výboru pre hodnotenie vplyvu zaslané podrobne vypracované hodnotenie vplyvu, pričom výbor po svojom stretnutí dňa 13. júna 2007 predložil svoje stanovisko dňa 15. júna 2007.Všetky pripomienky výboru (kontrolný zoznam kvality hodnotenia vplyvu a záverečné stanovisko) sa zahrnuli do záverečnej verzie hodnotenia vplyvu[18].Hlavné zistenia hodnotenia vplyvu sú nasledovné.2.2.1. Závery hodnotenia vplyvu.DEGME:Úplný zákaz umiestňovania farieb a odstraňovačov náterov s obsahom DEGME na trh s určením pre spotrebiteľov je účinné a efektívne opatrenie na odstránenie rizík pre spotrebiteľov. Na základe vykonanej analýzy nevzniknú dodatočné náklady v odvetví, a preto je toto opatrenie vhodné.DEGBE:Stanovenie 3 %-ného maximálneho limitu DEGBE vo farbách nanášaných striekaním určených na predaj širokej verejnosti je účinné a efektívne opatrenie, ktorým sa odstraňujú riziká pre spotrebiteľov. Týmto opatrením sa nespôsobia vysoké náklady v odvetví, keďže obsah DEGBE vo väčšine farieb nanášaných striekaním je už v súčasnosti okolo alebo pod úrovňou 3 %. Doplňujúce označenie „Nepoužívajte v zariadeniach na striekanie farieb“ na všetkých farbách s obsahom DEGBE vyšším ako 3 % zabráni nesprávnemu použitiu spotrebiteľmi. Náklady v odvetví na zmenu označovania sú obmedzené a môžu sa znížiť prostredníctvom dlhšieho prechodného obdobia. Z týchto dôvodov je toto opatrenie vhodné.MDI:Požiadavka na pridanie polyetylénových rukavíc, osobitných upozornení a návodu na použitie ku všetkým výrobkom s obsahom MDI predávaným širokej verejnosti sú účinným a efektívnym opatrením na zníženie zdravotných rizík pre spotrebiteľov. Spotrebitelia môžu obmedziť styk látky s pokožkou a budú informovaní o tom, ako sa vyhnúť nesprávnemu použitiu výrobkov s obsahom MDI. Náklady na polyetylénové rukavice sú v porovnaní s cenou výrobku nízke a náklady na zmenu označovania sa môžu znížiť prostredníctvom dlhšieho prechodného obdobia pred implementáciou opatrenia. Z týchto dôvodov sú doplňujúce požiadavky na rukavice a podrobnejší návod na použitie umiestnený na výrobkoch vhodnými opatreniami.Počas stretnutí limitačnej pracovnej skupiny sa príslušné orgány členských štátov, zúčastnené strany a Komisia dohodli, že je potrebné vykonať štúdiu a zozbierať viac informácií o možných prípadoch respiračných alergií spôsobených výrobkami s obsahom MDI. Súčasťou štúdie budú špecializované centrá, ktoré schváli Komisia. Na základe výsledkov tejto štúdie a po ďalšej analýze úspory nákladov bude potrebné v prípade potvrdeného rizika pre spotrebiteľov zvážiť ďalšie ochranné opatrenia.Cyklohexán:Doplňujúce označenie „Nepoužívajte na kladenie kobercov“ a „Nepoužívajte v slabo vetraných priestoroch“ ako aj zníženie obsahu balení neoprénových lepidiel s obsahom cyklohexánu predávaných širokej verejnosti na 650 g sú účinné a efektívne opatrenia na zníženie rizík pre spotrebiteľov. Náklady v odvetví na zmenu označovania nie sú veľmi vysoké a môžu sa znížiť zavedením dlhšieho prechodného obdobia pred implementovaním opatrenia. Z týchto dôvodov sú tieto opatrenia vhodné.Dusičnan amónny (DA)Obmedzenie uvádzania hnojív typu DA na trh spôsobom, že uvádzanie hnojív s obsahom dusíka väčším ako 28 % na trh bude možné len po splnení bezpečnostných požiadaviek nariadenia (ES) č. 2003/2003, je najefektívnejšia a najúspornejšia možnosť, ako zabezpečiť, aby všetky hnojivá typu DA spĺňali harmonizované bezpečnostné štandardy. V súčasnosti členské štáty uplatňujú pre rozličné vnútroštátne hnojivá rôzne opatrenia. Toto opatrenie je potrebné z dôvodu úpravy medzery v súčasnej právnej úprave, ktorou sa umožňuje predaj vnútroštátnych hnojív súčasne s predajom „hnojív ES“ upravených nariadením (ES) č. 2003/2003. Predaj hnojív širokej verejnosti sa obmedzí na hnojivá s obsahom dusíka menším ako 20 %. Strata z predaja hnojív s obsahom dusíka väčším ako 20 % širokej verejnosti je zanedbateľná a bude kompenzovaná predajom iných typov hnojív s rovnakým účinkom, za porovnateľné ceny.3. PRÁVNE ZÁKLADY NÁVRHU3.1. Právny základPrávnym základom návrhu je článok 95 zmluvy.Týmto rozhodnutím by sa zabezpečili jednotné pravidlá pre umiestňovanie na trh a používanie prípravkov s obsahom DEGME, DEGBE, MDI a cyklohexánu určených pre širokú verejnosť. Zabezpečili by sa aj jednotné pravidlá uvádzania na trh DA ako samostatnej látky, aj ako súčasti prípravkov, ktoré sa používajú ako hnojivo.Týmto rozhodnutím by sa stanovili jednotné pravidlá pre obeh výrobkov, čím by sa odstránili prekážky obchodu spôsobené rôznymi právnymi úpravami v jednotlivých členských štátoch. Týmito navrhovanými zmenami a doplneniami smernice 76/769/EHS by sa zlepšili podmienky fungovania vnútorného trhu a zabezpečila by sa vysoká úroveň ochrany zdravia ľudí.3.2. Zásady subsidiarity a proporcionalityCieľom smernice Rady 76/769/EHS vzťahujúcej sa na obmedzenia uvádzania na trh a používania niektorých nebezpečných látok a prípravkov je stanoviť jednotné pravidlá v celej EÚ a zabrániť rôznej vnútroštátnej právnej úprave, ktorá by mohla spôsobiť prekážky obchodu v Spoločenstve. Toto sa nemôže dosiahnuť ponechaním výlučnej zodpovednosti jednotlivým členským štátom.Opatrenia navrhované v tomto rozhodnutí sú primerané, keďže nepresahujú rámec potrebný na dosiahnutie cieľa, ktorým je zlepšenie ochrany zdravia ľudí, pričom hospodárske náklady pre odvetvie a spoločnosť sú pri všetkých opatreniach obmedzené.3.3. Výber nástrojovKomisia vybrala smernicu Rady 76/769/EHS ako najlepší nástroj na ochranu vnútorného trhu, ktorým sa zároveň zabezpečuje vysoká úroveň ochrany zdravia ľudí a životného prostredia. Z týchto dôvodov je v súlade s článkom 95 ods. 3 zmluvy.Smernica 76/769/EHS sa zrušuje od 1. júna 2009 nariadením Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES. Zmeny a doplnenia prílohy I k smernici 76/769/EHS, ktoré sa majú uskutočniť týmto rozhodnutím, sa budú uplatňovať od 1. júna 2009 a budú súčasťou prílohy XVII k nariadeniu (ES) č. 1907/2006.Prílohu I k smernici 76/768/EHS je vhodnejšie zmeniť a doplniť rozhodnutím, a nie smernicou, keďže transpozícia navrhovaných obmedzení do vnútroštátneho práva by sa ukončila len niekoľko mesiacov pred zrušením smernice 76/769/EHS. Transpozícia by preto nemala žiadny zmysel. Za danej situácie je rozhodnutie vhodnejším právnym nástrojom ako smernica.4. VPLYV NA ROZPOČETToto rozhodnutie nemá žiadny vplyv na rozpočet.2007/0200 (COD)NávrhROZHODNUTIE EURÓPSKEHO PARLAMENTU A RADY,ktorým sa mení a dopĺňa smernica Rady 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov 2-(2-metoxyetoxy)etanolu, 2-(2-butoxyetoxy)etanolu, metyléndifenyl diizokyanátu, cyklohexánu a dusičnanu amónneho (zmena a doplnenie smernice Rady 76/769/EHS)(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 95,so zreteľom na návrh Komisie[19],so zreteľom na stanovisko Európskeho hospodárskeho a sociálneho výboru[20],konajúc v súlade s postupom ustanoveným v článku 251 zmluvy[21],Keďže:(1) Riziká pre ľudské zdravie, ktoré predstavujú 2-(2-metoxyetoxy)etanol (DEGME), 2-(2-butoxyetoxy)etanol (DEGBE), metyléndifenyl diizokyanát (MDI) a cyklohexán, sa vyhodnotili v súlade s nariadením Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok[22]. Pri hodnotení rizika sa pri všetkých týchto chemických látkach zistila potreba znížiť riziká, ktoré predstavujú pre ľudské zdravie. Tieto závery potvrdil Vedecký výbor pre toxicitu, ekotoxicitu a životné prostredie (CSTEE).(2) V odporúčaniach Komisie 1999/721/ES z 12. októbra 1999 o výsledkoch hodnotenia rizika a stratégii na zníženie rizika týchto látok: 2-(2-butoxyetoxy)etanol; 2-(2-metoxyetoxy)etanol; chloroalkány C10-13, C10-13-alkylbenzény[23] a 2007/xxx/ES o výsledkoch hodnotenia rizika a stratégii na zníženie rizika týchto látok: piperazín; cyklohexán; metylénedifenyl diizokynát; but-2yne-1,4-diol; metyloxirán; anilín; 2-etylhexylakrylát; 1,4-dichlorobenzén; 3,5-dinitro-2,6-dimetyl-4-tert-butylacetofenón; di-(2-etylhexyl)ftalát; fenol; bis(pentabromofenyl)éter; 5-tert-butyl-2,4,6-trinitro-m-xylén[24], prijatých v rámci nariadenia (EHS) č. 793/93 sa navrhla stratégia pre zníženie rizík jednotlivo pre DEGME, DEGBE, MDI a cyklohexán a odporučilo sa, aby sa obmedzujúce opatrenia podľa smernice Rady z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov[25] povinne uplatňovali na prípravky obsahujúce tieto látky, ktoré sú umiestnené na trh s určením pre širokú verejnosť.(3) Obmedzenie uvádzania na trh a obmedzenie niektorých spôsobov používania DEGME, DEGBE, MDI a cyklohexánu sa preto javí byť nevyhnutným na ochranu spotrebiteľov.(4) DEGME sa už viac nepoužíva ako zložka vo farbách a odstraňovačoch náterov určených pre spotrebiteľov. V uvedenom hodnotení rizika sa ukázalo, že vystavenie pokožky farbám a odstraňovačom náterov s obsahom DEGME predstavuje riziko pre zdravie spotrebiteľov. Preto by sa prípravky s obsahom DEGME používané vo farbách a odstraňovačoch náterov nemali umiestňovať na trh s určením pre širokú verejnosť. V prípravkoch by sa mala na účely kontroly trhu stanoviť limitná hodnota DEGME na 0,1 %.(5) DEGBE sa používa ako zložka vo farbách. V uvedenom hodnotení rizika pri použití DEGME sa ukázalo, že inhalačná expozícia počas nanášania farby striekaním predstavuje pre zdravie spotrebiteľov riziko. S cieľom predchádzať riziku vdýchnutia spotrebiteľmi by sa mal stanoviť limit bezpečnej koncentrácie DEGBE vo farbách nanášaných striekaním na 3 %.(6) Pri iných ako striekaním nanášaných farbách by sa malo vyžadovať varovanie pred ich použitím v zariadeniach na striekanie, ak farby obsahujú DEGBE v koncentrácií rovnej alebo väčšej ako 3 %.(7) S cieľom zabezpečiť riadne vyraďovanie farieb nespĺňajúcich limity koncentrácie DEGBE mali by sa stanoviť dátumy nadobudnutia účinnosti obmedzení pokiaľ ide o prvé uvedenie na trh a konečný predaj DEGBE vo farbách nanášaných striekaním.(8) Hodnotenie rizika pri MDI ukázalo, že z dôvodu obáv v súvislosti s vdychovaním a dotykom s pokožkou je potrebné znížiť riziká pre spotrebiteľov počas používania prípravkov s obsahom MDI. S cieľom predchádzať a odstrániť tieto riziká by sa malo umiestňovanie prípravkov s obsahom MDI na trh povoliť len po splnení určitých podmienok, ako napríklad po povinnom dodaní polyetylénových rukavíc s balením a priložení doplňujúceho návodu na použitie k baleniu. Ustanovenie o ochranných prostriedkoch a o vytlačení príslušného návodu na použitie si od výrobcov bude vyžadovať osobitné úsilie, a preto by sa malo zaviesť dlhšie prechodné obdobie.(9) MDI má široké využitie vo výrobkoch určených pre spotrebiteľov, napríklad v jednozložkovej pene (JP). Výskyt prípadov respiračných alergií u spotrebiteľov je stále nevyčíslený. Je potrebné zozbierať viac údajov o možných prípadoch osôb trpiacich respiračnými alergiami, ktoré sú dôsledkom vystavenia prípravkom s obsahom MDI. Údaje by sa mali zozbierať v súlade s protokolom štúdie schváleným Komisiou, ktorý by mal zahŕňať špecializované centrá pre respiračné alergie. Ak sa na základe novo zozbieraných údajov ukáže, že sú potrebné ďalšie obmedzujúce opatrenia, bude sa na základe týchto údajov uplatňovať postup stanovený v článku 69 ods.1 a 3 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES[26].(10) Pri cyklohexáne sa hodnotenie rizika zameralo na vystavenie spotrebiteľov cyklohexánu počas použitia prípravkov s obsahom cyklohexánu pri kladení kobercov a ukázalo sa, že na zníženie rizika pre spotrebiteľov počas takéhoto použitia sú potrebné obmedzujúce opatrenia. Z týchto dôvodov by sa mali lepidlá založené na neopréne s obsahom cyklohexánu umiestňovať na trh na účely širokej verejnosti len v zmenšenom balení. Zjednoteným návodom na použitie priloženým k výrobku by sa malo zabrániť nesprávnemu použitiu spotrebiteľmi, t.j. v prípadoch slabého vetrania alebo nevhodného použitia, napríklad pri kladení kobercov.(11) Dusičnan amónny, ktorý sa v celom Spoločenstve používa ako hnojivo môže reagovať ako oxidačné činidlo. Po zmiešaní s inými látkami má obzvlášť schopnosť vybuchnúť. S cieľom zabezpečiť ich pred náhodným výbuchom, by sa hnojivá s obsahom dusičnanu amónneho mali umiestňovať na trh len po splnení určitých podmienok.(12) V nariadení Európskeho parlamentu a Rady (ES) č. 2003/2003 z 13. októbra 2003 o hnojivách[27] sa ustanovujú zjednotené požiadavky, vrátane bezpečnostných požiadaviek upravujúcich hnojivá s obsahom dusičnanu amónneho. Hnojivá, ktoré spĺňajú tieto požiadavky môžu byť označené ako „hnojivo ES“ a môžu voľne obiehať na vnútornom trhu.(13) Pri hnojivách, ktoré sú určené na predaj len v jednom členskom štáte, sa môžu výrobcovia rozhodnúť, že budú spĺňať len požiadavky existujúce na vnútroštátnej úrovni. Tieto hnojivá preto nemusia spĺňať požiadavky stanovené na úrovni Spoločenstva. S cieľom zabezpečiť jednotnú úroveň bezpečnosti v celom Spoločenstve by mali hnojivá s obsahom dusičnanu amónneho spĺňať rovnaké bezpečnostné požiadavky.(14) V prílohe III k nariadeniu (ES) č. 2003/2003 sa stanovuje test odolnosti proti výbuchu pre hnojivá obsahujúce dusičnan amónny s obsahom dusíka presahujúcim 28 %. S cieľom minimalizovať riziko výbuchu sa stanovuje aj množstvo fyzikálnych vlastností a limitov chemických nečistôt v týchto hnojivách. Hnojivá s obsahom dusičnanu amónneho, ktoré spĺňajú tieto požiadavky alebo obsahujú menej ako 28 % dusíka, sa vo všetkých členských štátoch považujú za bezpečné na použitie v poľnohospodárstve.(15) Všetky hnojivá s obsahom dusičnanu amónneho predávané v Spoločenstve by preto mali spĺňať bezpečnostné požiadavky stanovené v nariadení (ES) č. 2003/2003.(16) Hnojivá s obsahom dusičnanu amónneho sa zneužívajú na nezákonnú výrobu výbušnín. Na tento účel sa používajú hnojivá s obsahom dusíka už od 20 %. Prístup k týmto typom hnojív by sa mal obmedziť len na profesionálne poľnohospodárske využitie, a to stanovením 20 %-ného limitu obsahu dusíka v prípravkoch s obsahom dusičnanu amónneho určených na predaj širokej verejnosti.(17) Smernica 76/769/EHS by sa mala zodpovedajúcim spôsobom zmeniť a doplniť.(18) Touto smernicou nie sú dotknuté právne predpisy Spoločenstva, ktorými sa stanovujú minimálne požiadavky na ochranu zamestnancov, napríklad smernica Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci[28] a jednotlivé na ňu nadväzujúce smernice, najmä smernica 2004/37/ES Európskeho parlamentu a Rady z 29. apríla 2004 o ochrane pracovníkov pred rizikami z vystavenia účinkom karcinogénov alebo mutagénov pri práci (šiesta samostatná smernica v zmysle článku 16 ods. 1 smernice Rady 89/391/EHS) (kodifikované znenie)[29] a smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS)[30],PRIJALI TOTO ROZHODNUTIE:Článok 1Príloha I k smernici 76/769/EHS sa mení a dopĺňa v súlade s prílohou k tomuto rozhodnutiu.Článok 2Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.Článok 3Toto rozhodnutie je určené členským štátom.V BruseliZa Európsky parlament Za RaduPredseda PredsedaPRÍLOHAV prílohe I k smernici 76/769/EHS sa dopĺňajú tieto body 53 až 57(53) 2-(2-metoxyetoxy)etanol (DEGME) CAS č.: 111-77-3 EINECS č.: 203-906-6 | Nesmie sa [po uplynutí 18 mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako zložka farieb a odstraňovačov náterov ak je jeho koncentrácia rovná alebo vyššia ako 0,1 % hmotnosti. |(54) 2-(2-butoxyetoxy)etanol (DEGBE) CAS č.: 112-34-5 EINECS č.: 203-961-6 | Nesmie sa [po uplynutí 18 mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako zložka farieb nanášaných striekaním, ak je jeho koncentrácia rovná alebo vyššia ako 3 % hmotnosti. Farby, ktoré nespĺňajú limit koncentrácie určený v bode (1) sa [po uplynutí 18 mesiacov od nadobudnutia účinnosti tohto rozhodnutia] nesmú umiestňovať na trh s určením pre širokú verejnosť Bez toho, aby boli dotknuté ostatné právne predpisy Spoločenstva týkajúce sa klasifikácie, balenia a označovania nebezpečných látok a prípravkov, všetky farby okrem farieb nanášaných striekaním, s obsahom DEGBE vyšším ako 3 % hmotnosti, ktoré sú uvedené na trh s určením pre širokú verejnosť musia byť [po uplynutí 24. mesiacov od nadobudnutia účinnosti tohto rozhodnutia] čitateľne a nezmazateľne označené nasledovne: „Nepoužívajte v zariadeniach na striekanie farieb “. |(55) metylénedifenyl diizokyanát (MDI) CAS č.: 26447-40-5 EINECS č.: 247-714-0 | Ako zložka prípravkov s koncentráciou rovnou alebo vyššou ako 0,1 % hmotnosti sa nesmie [po uplynutí 24 mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť, pokiaľ balenie nespĺňa tieto podmienky: obsahuje polyetylénové rukavice. bez toho, aby boli dotknuté ostatné právne predpisy Spoločenstva týkajúce sa klasifikácie, balenia a označovania nebezpečných látok a prípravkov, je označené čitateľným a nezmazateľným nápisom: „Môže spôsobiť alergickú reakciu osobám citlivým na diizokynáty iné ako MDI. U osôb s astmou môže vyvolať reakcie podobné astme. U osôb trpiacich kožnými problémami môže spôsobiť kožné reakcie. V podmienkach so slabým vetraním používajte masku s protiplynovým filtrom (t.j. masku typu EN 14387:2004 s filtrom typu A1).“ Odchylne sa však bod 1 písm. a) neuplatňuje na roztaviteľné lepidlá. Fyzická alebo právnická osoba, ktorá po prvýkrát umiestňuje prípravky s obsahom MDI na trh, je povinná do troch rokov od implementácie obmedzení stanovených v odseku 1 zozbierať údaje o možných prípadoch osôb trpiacich respiračnými alergiami počas používania prípravkov s obsahom MDI a umožniť Komisii prístup k týmto údajom. Údaje sa zozbierajú v súlade s protokolom štúdie, ktorý bude zahŕňať špecializované centrá a bude schválený Komisiou. Článok 69 ods. 1 a 3 nariadenia Európskeho parlamentu a Rady (ES) č. 1907/2006* sa uplatňuje, pokiaľ sa na základe zhromaždených údajov neukáže, že ďalšie obmedzujúce opatrenia, okrem tých, ktoré sú už v platnosti, nie sú potrebné. |(56) cyklohexán CAS č.: 110-82-7 EINECS č.: 203-806-2 | Nesmie sa [po uplynutí 18. mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako zložka lepidiel založených na neopréne v baleniach väčších ako 650 g a v koncentrácií rovnej alebo väčšej ako 0,1 % hmotnosti. Lepidlá založené na neopréne obsahujúce cyklohexán, ktoré nespĺňajú bod 1, sa [po uplynutí 24. mesiacov od nadobudnutia účinnosti tohto rozhodnutia] nesmú umiestňovať na trh s určením pre širokú verejnosť. Bez toho, aby boli dotknuté ostatné právne predpisy Spoločenstva týkajúce sa klasifikácie, balenia a označovania nebezpečných látok a prípravkov, lepidlá založené na neopréne obsahujúce cyklohexán v koncentrácií rovnej alebo väčšej ako 0,1 % hmotnosti a umiestnené na trh s určením pre širokú verejnosť musia byť [po uplynutí 24. mesiacov od nadobudnutia účinnosti tohto rozhodnutia] čitateľne a nezmazateľne označené takto : „Nepoužívajte v slabo vetraných priestoroch. Nepoužívajte na kladenie kobercov.” |(57) dusičnan amónny (DA) CAS č. 6484-52-2 EINECS č. 229-347-8 | Nesmie sa [po uplynutí 18 mesiacov od nadbudnutia účinnosti tohto rozhodnutia] umiestňovať na trh ako látka alebo v prípravkoch, ktoré obsahujú viac ako 28 % hmot. dusíka v pomere k dusičnanu amónnemu, s určením na použitie ako tuhé hnojivo, jednozložkové alebo viacložkové, pokiaľ hnojivo nespĺňa technické ustanovenia pre dusičnan amónny, ktoré sú určené v prílohe III k nariadeniu Európskeho parlamentu a Rady (ES) č. 2003/2003 o hnojivách **. Nesmie sa [po uplynutí 18 mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako látka alebo v prípravkoch, ktoré obsahujú viac ako 20 % hmot. dusíka v pomere k dusičnanu amónnemu. |*Ú. v. EÚ L 396, 30.12.2006, s. 1.**Ú. v. EÚ L 304, 21.11.2003.[pic][pic][pic][pic][pic][pic][1] Odporúčania Komisie 1999/721/ES z 12. októbra 1999 o výsledkoch hodnotenia rizika a stratégii na zníženie rizika pri týchto látkach130: 2-(2-butoxyetoxy)etanol; 2-(2-metoxyetoxy)etanol; chloro alkány C10-13, C10-13-alkyl deriváty benzénu.[2] Odporúčania Komisie o výsledkoch hodnotenia rizika a stratégii na zníženie rizika pri týchto látkach: piperazín; cyklohexán; metylénedifenyl diizokynát; but-2yne-1,4-diol; metyloxirán; anilín; 2-etylhexylakrylát; 1,4-dichlorobenzén; 3,5-dinitro-2,6-dimetyl-4-tert-butylacetofenón; di-(2-etylhexyl)ftalát; fenol; bis(pentabromofenyl)éter; 5-tert-butyl-2,4,6-trinitro-m-xylén. Budú uverejnené.[3] Správa o hodnotení rizika podľa nariadenia Rady (EHS) 793/93 uverejnená v roku 1999 je dostupná na: http://ecb.jrc.it/esis/[4] Správa o hodnotení rizika podľa nariadenia Rady (EHS) 793/93 uverejnená v roku 1999 je dostupná na: http://ecb.jrc.it/esis/[5] Správa o hodnotení rizika podľa nariadenia Rady (EHS) 793/93 uverejnená v roku 2005 je dostupná na: http://ecb.jrc.it/ esis/[6] Správa o hodnotení rizika podľa nariadenia Rady (EHS) 793/93 uverejnená v roku 2004 je dostupná na: http://ecb.jrc.it/ esis/[7] Stanovisko dostupné na: http://ec.europa.eu/health/ph_risk/committees/sct/sct_opinions_en.htm[8] Ú. v. ES L 292, 13.11.1999, s. 42.[9] Smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS). Ú. v. ES L 131, 5.5.1998, s. 11.[10] Stanovisko dostupné na: http://ec.europa.eu/health/ph_risk/committees/sct/sct_opinions_en.htm[11] Ú. v. ES, L 292, 13.11.1999, s. 42.[12] Vyjadrenie „Združenia výrobcov oxidovaných rozpúšťadiel, OSPA” z mája 2007 pre Komisiu a členov limitačnej pracovnej skupiny.[13] Stanovisko dostupné na: http://ec.europa.eu/health/ph_risk/committees/sct/sct_opinions_en.htm[14] Ú. v. EÚ C […], […], s. […].[15] Stanovisko dostupné na: http://ec.europa.eu/health/ph_risk/committees/sct/sct_opinions_en.htm[16] Ú. v. EÚ C […], […], s.[…].[17] Európske združenie výrobcov hnojív.[18] Pracovný dokument útvarov Komisie: „Správa o hodnotení vplyvu“ je dostupný na: http://ec.europa.eu/enterprise/chemicals/studies_en.htm[19] Ú. v. EÚ C , , s. .[20] Ú. v. EÚ C , , s. .[21] Ú. v. EÚ C , , s. .[22] Ú. v. ES L 84, 5.4.1993, s. 1. Nariadenie zmenené a doplnené nariadením (ES) č. 1882/2003 (Ú. v. EÚ L 284, 31.10.2003, s. 1).[23] Ú. v. ES L 292, 13.11.1999, s. 42.[24] Ú. v. EÚ C , , s. .[25] Ú. v. ES L 262, 27.9.1976, s. 201. Smernica naposledy zmenená a doplnená rozhodnutím Komisie 2006/139/ES (Ú. v. EÚ L 384, 29.12.2006, s. 94)[26] Ú. v. EÚ L 396, 30.12.2006, s. 1.[27] Ú. v. EÚ L 304, 21.11:2003, s. 1. Nariadenie naposledy zmenené a doplnené nariedením Komisie (ES) č. 162/2007 (Ú. v. EÚ L 51, 20.2.2007, s. 7).[28] Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).[29] Ú. v. EÚ L 158, 30.4.2004, s. 50.[30] Ú. v. ES L 131, 5.5.1998, s. 11.